gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl gl en gl gl gl gl gl gl gl gl gl gl gl it nl en gl gl gl gl gl es gl gl gl gl gl gl gl gl gl gl gl es gl gl gl pt gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
María Albert (BNG) pide que as axudas ás familias afectadas polos lumes cubran o 100% dos custes de recuperación da vivenda
Solicita a implicación de todas as administracións e a declaración de zona catastrófica ante un desastre ambiental, económico e social
22 de Xullo de 2022
A portavoz parlamentaria do BNG no Medio Rural, a valdeorresa María Albert, comparecía hoxe antes os medios para falar sobre os incendios forestais que están asolando Galicia. Comezaba a súa comparecencia cunha sentida reflexión persoal como veciña de Valdeorras, “onde levamos nove días levantándonos entre lume e cinzas, cunha tremenda impotencia porque todos e todas coñecemos persoas que o perderon todo nestes incendios”, declaraba.
Neste sentido, o BNG demanda que as axudas para as familias afectadas polos lumes cubran a totalidade do custe de reconstrución das vivendas, sen tope, e que na aportación desas axudas contribúan todas as administracións: Estado, Xunta e deputacións provinciais.
“As axudas deben chegar ao 100% para recuperar o perdido, nin un euro menos do que as familias precisen para reconstruír as súas casas, non se lle pode poñer tope á reconstrución das vivendas sexa 122.000 euros ou a cantidade que se precise para recuperar a vivenda arrasada pola lapas”, explicou a deputada nacionalista. “Hai xente que o perdeu todo, sei que desde Santiago se ve a gravidade dos lumes, pero hai que entender como se está vivindo in situ, polo tanto as axudas non poden estar limitadas e deben cubrir o total da reconstrución das vivendas”, recalcou.
Para iso, o BNG reclama a “implicación” de todas as administracións, “de aí a petición de declaración de zona catastrófica para os concellos afectados tanto en Ourense como en Lugo, sen perder de vista a contribución que lles corresponda ás aseguradoras”.
A prioridade, engaden dende o BNG, “é apagar uns incendios que figuran xa como os máis grandes da historia en termos de hectáreas queimadas”. Ademais reiteran o recoñecemento ao “inmenso traballo que está realizando todo o persoal de extinción, cunha precariedade de medios e mesmo arriscando a súas vidas”.
Ademais María Albert aseguraba que “o BNG considera intolerable que o servizo non estea operativo na súa totalidade, denuncia que facemos porque hai brigadas con menos persoal que o que establece a normativa, faltan medios mecánicos e faltan medios aéreos, despois de que os convenios que a Xunta ten cos concellos cada ano, -o de brigadas, motobombas e de rozas-, non se asinaron até finais de xuño, provocando que en moitos casos non dese tempo a contratación necesaria para estar totalmente operativos”.
Por iso o BNG insiste en “reclamar un sistema de prevención e extinción totalmente público e profesionalizado, con mando único, e operativo os 365 días do ano, porque os incendios apáganse en inverno e non por repetido deixa de ser unha evidencia”, alegou a deputada de Valdeorras, “uns lumes cada vez máis agresivos debido ao cambio climático”.
Proposta no inmediato, pero que debe ir acompañado de medidas estruturais a medio e longo prazo, “porque esta vaga de incendios debe supor un punto de inflexión para un cambio de modelo que deixe atrás anos de políticas de abandono do medio rural do PP”, reclamou Albert.
Punto de inflexión, cambio de modelo
“Urxe empezar cun cambio de modelo que signifique reordenar o territorio, hai que limpar e ordenar o monte, que debe ser multifuncional, porque o abandono e a despoboación son combustible para os lumes, abandono, despoboación e emerxencia climática son dinamita para o noso rural”, resaltaba María Albert.
Hai un dato “demoledor”, subliñou a deputada: “en Galiza menos do 4% da superficie agraria está destinada a cultivo de alimentos para consumo humano, fronte ao 25% da medida estatal, non nos podemos permitir un abandono que acaba co noso medio rural que é o 90% do noso territorio. Galiza está soportando os lumes máis grandes da súa historia, tanto o da comarca de Valdeorras como o do Courel, ambos por riba das 10.000 hectáreas, aos que se suman outros incendios importantes como o da Serra do Invernadoiro, estamos falando de dous parques naturais e dunha reserva da biosfera, polo tanto, afectan a algúns dos pulmóns do país, no que é un desastre ambiental, económico e social”, concluíu Albert.
A Pobra do Brollón axudas bng casas familias folgoso do courel incendios María Albert Parlamento recuperación Valdeorras zona catastrófica
22 de Xullo de 2022
Viana vive con ilusión a estrea do equipo cadete de fútbol na liga provincial
24 de Setembro de 2022
Exitoso festival de danza no Barco a favor dos afectados polo incendio de Valdeorras
24 de Setembro de 2022
Xornada Xogade de Atletismo da zona de Valdeorras, no Barco
24 de Setembro de 2022
Un veciño de Celavente (O Bolo) homenaxea á súa nai, muller labrega nos anos 50
24 de Setembro de 2022
Viana vive con ilusión a estrea do equipo cadete de fútbol na liga provincial
24 de Setembro de 2022
Exitoso festival de danza no Barco a favor dos afectados polo incendio de Valdeorras
24 de Setembro de 2022
Xornada Xogade de Atletismo da zona de Valdeorras, no Barco
24 de Setembro de 2022
O barquense Jose López, no XXIV Campionato de España de Btt para Policías Locais na Coruña
24 de Setembro de 2022
Unha porta á investigación astronómica da man da 8ª AstroTrevinca (A Veiga)
24 de Setembro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.